Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 2/1998. (XII. 9.) KüM rendelet 1998. december 17-én hatályba lépett. A külügyminiszter a konzuli védelemről szóló törvény tervezetének munkaanyagát is megküldte az állampolgári jogok országgyűlési biztosa részére, azonban a törvény
Paragraph Index: 75

2/1998. (XII. 9.) KüM rendelet 1998. december 17-én hatályba lépett. A külügyminiszter a konzuli védelemről szóló törvény tervezetének munkaanyagát is megküldte az állampolgári jogok országgyűlési biztosa részére, azonban a törvény még nem lépett hatályba. OBH 4303/1997., OBH 4304/1997. I. Az Alkotmány 2. § (1) bekezdése szerinti jogállamiságból eredő jogbiztonsághoz való joggal összefüggésben okoz visszásságot, hogy az idegenrendészeti őrizet, illetve annak büntetés-végrehajtási intézetben történő végrehajtása, kiszámíthatlan és elhúzódó időtartama, továbbá végrehajtásának jelenlegi módja az esetek túlnyomó többségében nem méltányos és nem arányos az elkövetett jogsértéshez képest. II. Az Alkotmány 2. § (1) bekezdése szerinti jogállamiságból eredő jogbiztonsághoz való joggal összefüggésben okoz visszásságot, hogy a büntetés-végrehajtási intézetben, illetve a rendőrségi fogdában idegenrendészeti őrizet álló személyeket eltérő jogok illetik meg. Az OBH 4303/1997. számú ügyben a Magyar Helsinki Bizottság (a továbbiakban: panaszos) azt sérelmezte, hogy az idegenrendészeti őrizet gyakorlatilag határozatlan időtartamú szabadságvesztést jelent, hiszen az őrizetbe vett személy előre nem látható időpontban történő kiutasításáig tart. Az OBH 4304/1997. számú ügyben panaszos azt kifogásolta, hogy az idegenrendészeti őrizet rendőrségi fogdában, illetve büntetés-végrehajtási intézetben történő végrehajtása — a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes